Merka

Merka arba Marka () – miestas pietryčių Somalyje, didžiausias Žemutinės Šabelės regione. Apie 350,000 gyventojų. Išsidėstęs prie Indijos vandenyno, šiek tiek į šiaurę nuo pusiaujo, apie 70 km į pietus nuo Mogadišo.

 Istorija 

Merką apie VII a. įkūrė arabų pirkliai, ir greitai jis tapo svarbiu prekybos centru Indijos vandenyno prekyboje. Čia susiformavo miestas-valstybė, dalyvavusi svahilių civilizacijoje. Mieste maišėsi vietinės somalių ir išorinės arabiškos, svahiliškos tradicijos. Apie XIII a. mieste įsiviešpatavo somalių klanas digiliai.

XVI a., regione įsitvirtinus Portugalijai, miestas ėmė prarasti savo svarbą, buvo atkirstas nuo svarbios prekybos. Čia įsitvirtino somalių klanas biyomaal. Per XVI–XIX a. miestas buvo valdomas stipresnių valstybių, kurios įgydavo įtaką regione: Adžurano, Galedi sultonatų.

XX a. pradžioje vietos somaliai kovojo prieš italus, ir jų sukilimas žinomas kaip Bijomalių ir ašrafų sukilimas.

Kategorija:Somalio miestai
Kategorija:Svahilių valstybės